Proiect UE

**GUVERNUL REPUBLICII MOLDOVA**

**H O T Ă R Â R E nr.\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Chişinău**

**privind comercializarea temporară a semințelor care nu îndeplinesc cerințele referitoare la facultatea germinativă minimă**

În temeiul art. 4, și art. 5 din Legea nr.68/2013 despre semințe (Monitorul Oficial al Republicii Moldova, 2013, nr.130-134, art.417), Guvernul

**HOTĂRĂŞTE:**

1. Se aprobă Cerințele privind comercializarea temporară a semințelor care nu îndeplinesc cerințele referitoare la facultatea germinativă minimă.

2. Prezenta hotărâre intră în vigoare după 6 luni de la data publicării în Monitorul Oficial al Republicii Moldova.

3. Controlul asupra executării prezentei hotărâri se pune în sarcina Agenţiei Naţionale pentru Siguranţa Alimentelor.

**PRIM-MINISTRU Dorin RECEAN**

**Ministrul agriculturii**

**și industriei alimentare Ludmila CATLABUGA**

Aprobat

prin Hotărârea Guvernului

nr. \_\_\_\_ din \_\_\_\_\_\_\_\_\_\_\_\_\_

**Cerințe**

**privind comercializarea temporară a semințelor care nu îndeplinesc cerințele referitoare la facultatea germinativă minimă**

Prezentele Cerinţe transpun Regulamentul (CE) nr. 217/2006 al Comisiei din 8 februarie 2006 de stabilire a normelor de aplicare a Directivelor 66/401/CEE, 66/402/CEE, 2002/54/CE, 2002/55/CE și 2002/57/CE ale Consiliului în ceea ce privește autorizația acordată statelor membre de a permite comercializarea temporară a semințelor care nu îndeplinesc cerințele referitoare la facultatea germinativă minimă (CELEX: 32006R0217), publicat în Jurnalul Oficial al Uniunii Europene L 038/17 din 8 februarie 2006.

1. Prezentele cerințe stabilesc toate normele privind cererile de autorizație pentru a permite comercializarea temporară a semințelor care nu îndeplinesc cerințele în ceea ce privește facultatea germinativă maximă în conformitate cu:
	1. Punctul 63 și punctul 41 din Hotărârea de Guvern nr. 686/2024 pentru aprobarea Cerinţelor privind producerea, prelucrarea şi comercializarea seminţelor de plante furajere, sfeclă furajeră şi sfeclă de zahăr;
	2. Punctul 68 din Hotărârea de Guvern nr. 1211/2008 cu privire la aprobarea Cerinţelor “Material semincer pentru porumb şi sorg” ;
	3. Punctul 63 din Hotărârea de Guvern nr. 713/2013 pentru aprobarea Cerinţelor privind producerea şi comercializarea seminţelor de legume, răsadurilor şi a materialului săditor legumicol;
	4. Punctul 32 din Hotărârea de Guvern nr. 915/2011 pentru aprobarea Cerinţelor privind calitatea şi comercializarea seminţelor de plante oleaginoase şi pentru fibre.
2. Prezentele cerințe nu se aplică în cazul comercializării „semințelor de bază”, astfel cum sunt acestea definite în actele normative menționate la punctul 1.
3. Prezentele cerințe se aplică exclusiv în situația existenței unor dificultăți temporare de aprovizionare cu semințe care îndeplinesc cerințele minime referitoare la facultatea germinativă, determinate de:
	1. condiții climatice extreme care afectează producția și calitatea semințelor;
	2. factori fitosanitari care conduc la diminuarea stocurilor de semințe conforme;
	3. perturbări ale lanțurilor logistice internaționale și naționale, inclusiv restricții comerciale sau blocaje de transport;
	4. indisponibilitatea temporară a semințelor pe piața internă și regională;
	5. fluctuații economice globale care afectează accesibilitatea semințelor.
4. În cazul unor dificultăți de aprovizionare a semințelor care nu îndeplinesc cerințele în ceea ce privește facultatea germinativă minimă, Agenția Națională pentru Siguranța Alimentelor prezintă o cerere în care sunt cuprinse informațiile menționate la punctul 6
5. În termen de 15 zile lucrătoare Agenția Națională pentru Siguranța Alimentelor poate fi notificată de către alte state cu privire la:
	1. O ofertă de semințe disponibile care să permită rezolvarea dificultăților temporare de aprovizionare;
	2. Obiecții privind comercializarea de semințe care nu îndeplinesc cerințele prevăzute la punctul 1.
6. Pentru depășirea dificultăților de aprovizionare temporară a semințelor care nu îndeplinesc cerințele în ceea ce privește facultatea germinativă minimă se prezintă Ministerului Agriculturii și Industriei Alimentare o cerere cu următoarele elemente:
	1. specii și soiuri, în special caracteristici în ceea ce privește cultivarea și utilizarea;
	2. facultatea germinativă minimă preconizată;
	3. cantitățile în cauză;
	4. documentele justificative care explică motivul cererii;
	5. destinația propusă pentru comercializare, cu identificarea regiunilor din statul membru solicitant afectate de dificultăți de aprovizionare;
	6. perioada de aplicare solicitată pentru autorizație.
7. Fără a aduce atingere vreunei cerințe în ceea ce privește etichetarea prevăzută de actele menționate la punctul 1, eticheta oficială a semințelor arată că semințele respective aparțin unei categorii care îndeplinește cerințe mai puțin stricte decât cele prevăzute de legislația națională și furnizează informații despre facultatea germinativă minimă a semințelor.
8. Autorizația poate fi refuzată în următoarele cazuri:
	1. dispun de dovezi suficiente pentru a se îndoi de capacitatea furnizorului de a comercializa cantitatea de semințe pentru care a solicitat o autorizație sau
	2. cantitatea totală pentru care furnizorul solicită autorizația prin derogarea respectivă depășește cantitatea maximă.